section_heading: Doseljavanje turkijskih plemena
paragraph_text: Prijelaz iz 1. u 2. tisućljeće obilježen je seobama islamiziranih turkijskih plemena<ref>Izady, Mehrdad (1992.), str. 114. koji iz središnje Azije preko Iranske visoravni naseljavaju i područja istočne Anatolije<ref>Wheatley, Paul (2000.), str. 190. odnosno Kurdistana. Krajem 10. stoljeća turkijska plemena svrgavaju iranske Samanide u gradu Gazniju (današnji Afganistan) i uspostavljaju novu dinastiju Gaznavida, dok se stoljeće kasnije iranskom visoravni šire i turkijska oguska plemena koja vremenom politički potiskuju i turkijske Gaznavide na istoku i iranske Bujide na zapadu. Oni osnivaju moćnu dinastiju Seldžuka i u iduća će dva stoljeća iz Isfahana, Nišapura i Raja vladati velikim dijelom jugozapadne Azije promičući pritom turkijsko-iransku kulturu.